এ ছাড়া ভোকেশনাল শাখার ন্যায় বিজ্ঞান, মানবিক ও ব্যবসায় শিক্ষা বিভাগে ৪০ জন করে শিক্ষার্থীর ভর্তির কোটা সৃষ্টি করে প্রতিটি বিভাগের জন্য ২ জন করে শিক্ষকের পদ সৃষ্টি করা প্রয়োজন। বিজ্ঞান শাখায় ২ জন শিক্ষকের একজন ভৌত বিজ্ঞান ও আরেকজন জীবন বিজ্ঞান, ব্যবসায় শিক্ষা শাখায় ২ জন শিক্ষকের একজন হিসাববিজ্ঞান ও আরেকজন ব্যবস্থাপনা, মানবিক বিভাগের একজন অবশ্যই ভ‚গোল ও আরেকজন যে কোনো বিষয় এর পদ সৃষ্টি করা যেতে পারে, কোনোক্রমেই একই বিষয়ে পাসকৃত দুজন শিক্ষক নিয়োগ প্রদান করা যাবে না। সংযুক্ত ভোকেশনাল শাখার শিক্ষকদের যেমন কারিগরি ও মাদ্রাসা শিক্ষা বিভাগের কারিগরি শিক্ষা অধিদফতর হতে আলাদা এমপিও শিটে বেতন-ভাতাদি প্রদান করা হয়, তাদের ন্যায় বর্তমানে মাধ্যমিক বিদ্যালয়ে নিয়োজিত শিক্ষকদের জন্য মাধ্যমিক ও নি¤œ মাধ্যমিক শাখায় ২টি আলাদা এমপিও শিট প্রস্তুত করা প্রয়োজন। নি¤œ মাধ্যমিক (প্রাথমিক)-এর এমপিও শিটের বেতন-ভাতাদি ভোকেশনাল শাখার ন্যায় প্রাথমিক ও গণশিক্ষা মন্ত্রণালয়ের প্রাথমিক শিক্ষা অধিদফতর ও মাধ্যমিকের এমপিও শিটের বেতন-ভাতাদি মাধ্যমিক ও উচ্চ শিক্ষা বিভাগের মাধ্যমিক ও উচ্চ শিক্ষা অধিদফতর বহন করবে। নি¤œ মাধ্যমিক এমপিও শিটে (পূর্বের নি¤œ মাধ্যমিক বিদ্যালয়ের প্যাটার্ন অনুযায়ী) সহকারী প্রধান শিক্ষক, সামাজিক বিজ্ঞান, গণিত ও বিজ্ঞান, ধর্মীয়, কৃষি, শারীরিক শিক্ষা, শ্রেণি শাখা এবং মাধ্যমিক এমপিও শিটে প্রধান শিক্ষক, বাংলা, ইংরেজি, হিসাববিজ্ঞান, বিজ্ঞান, তথ্য ও যোগাযোগ প্রযুক্তি, সহকারী লাইব্রেরিয়ান, অফিস সহকারী, অফিস সহায়ক ২ জন, থাকবে, যে শ্রেণির বিপরীতে শাখা শিক্ষক নিয়োগ করা হয়েছিল ওই স্তরের এমপিও শিটে শাখা শিক্ষককে অন্তর্ভুক্ত করতে হবে। মাধ্যমিক স্তরে যদি শিক্ষক স্বল্পতা থাকে তবে নি¤œ মাধ্যমিক থেকে শিক্ষক নিয়ে মাধ্যমিক স্তরে নেওয়া যেতে পারে।